Petraro

'O Petraro è na zona 'e Napule ca pigli'ô nomme dd'ô buvero antico ca steva ncopp'ô Vommaro.

Mo, 'a zona è cumposta 'e vvie: Gradini del Petraio, Discesa del Petraio, Vico del Petraio, Largo del Petraio, Rampe del Petraio, Salita del Petraio, Via Filippo Palizzi e Via Achille Vianelli. 'E grade d'ô Petraro puortanno 'a ncopp'ô Vommaro abbascio ê Cariati.

'A parola "Petraro" nun è na cava 'e pprete, ma addó ccheste s'ammuntunavano scinnenno ro Vommaro pe mmiez'â chiòppeta. Dint'ô rione nce stanno casamienti d'ô Liberty napulitano napulitano d'ê primme anni d'ô seculo XX. 'Int'ê anne 1960, s'hanno fravecato p'â speculazione nu cuofeno 'e casamenti 'e calcestruzzo armato, e tant'hanno fatto ca mo è na zona cu na grande denzità d'allugiamenti. 

D'ô Petraro se scenne 'o Corso Vittorio Emanuele p' 'a Sagliuta d'ô Petraro e p' 'e Graroni Santa Maria Apparente; se saglie 'o Vommaro pe Via Filippo Palizzi (ndo ce sta 'a Santarella) e 'e Grade d'ô Petraro, ca ferniscono 'o palazzo Mellucci.

 Nutarelle 

Categurìa:Zone 'e Napule‎